钦定古今图书集成/理学汇编/学行典/第041卷 > 理数钤〈坤集上〉 > 《二百五十六位算立成图》〈或当作十六位算立成〉
## 钦定古今图书集成/理学汇编/学行典/第041卷 > 理数钤〈坤集上〉 > 《二百五十六位算立成图》〈或当作十六位算立成〉

挂一卦之所自起者如此，得诸卦先后之序，此通数取卦之法，见《皇极》二百五十六位，不可移易之序；姑举元之元一十六位，从是推之，可通达矣。

《元》之元，二亿八千九百八十一万一千七百四十四。

泰身八

元之会，二亿八千九百七十一万二千五百五十二。

损

《元》之运，二亿八千九百七十万一千八百七十二。

大畜

《元》之世，二亿八千九百六十一万二千八百○○八。

节

会之元，二亿八千九百六十万一千八百○○八。

需

会之会，二亿八千九百五十一万二千六百六十四。

中孚

会之运，二亿八千九百五十万九千九百四。

小畜

会之世，二亿八千九百四十一万二千八百五十六。

归妹

运之元，二亿八千九百四十万○一千八百七十二。

大壮

运之会，二亿八千九百三十一万二千七百七十六。

睽

运之运，二亿八千九百三十万○一千九百三十六。

大有

运之世，二亿八千九百二十一万二千九百○○四。

兑

世之元，二亿八千九百二十万○一千九百三十六。

夬

世之会，二亿八千九百一十一万二千八百八十八。

履

世之运，二亿八千九百一十万○一千九百六十八。

干

世之世，二亿八千八百二十一万六千九百八十四。

困。〈破十万，内身三，外身八。〉

凡二百五十六卦。其九位之中，左四位二亿与千万百万不用。自千万而下六位为六爻之数，以十千分五行断之，万，盈数也。居九五六五之位，二百五十六卦，宰制自此造命之枢机，变化之权舆也。惟下位除数，牛无邪欲用《皇极本数》，元之元之元之会与会之元，皆十二，元之运与运之元三百六十除之，其实不然，乃用《皇极》本数“元之元” 之元之元，便以二百五十六除之，言除一者妄也。若用其说，则第四卦“元之元” “之世之元” ，又合破万而乃六千为坎卦，不是《节》卦，便不合康节所定之序，并至坎一卦以后，全不合矣。凡卦用本数除之而成卦，而经世大运方用分数断之而定休否。今列二数于后。

算虽九位，其用之止六位。若过去，其数极则不用。凡
卦用六位，视其算位中馀数，以配六爻元自一起世
至九终，无问十百千万，皆以当一。此为一千五百三
十六爻中小位之数也。

“天地人物” ，皆以五行索之。

一甲二辛三丙四癸五戊六乙七庚八丁九壬十己。

《甲乙》：为木，为饥馑、为曲直之物。

“庚辛” 为金、为兵戈、为刃物。

《丙丁》：为火，为旱，为锐物。

“壬癸为水” 、为水涝，为流湿之物。

“戊己”为土，为重兴，为重滞之物。〈以上“《牛无邪》所传。” 〉

“《九位之占》，亿为元气，千万为胞胎，百万为祖宗，十万
为己身，一万为君父，千为臣仆，百为兄弟，十为夫妻，
一为子孙。”其所用六位，更有例在。

《尧夫》“思致凝远，宜造乎物之妙。”“通乎数则通乎道。”道
依数而行，数由道而神。〈温公语下同〉

康节先生以“元会运世，法《春秋》之旨，立为成规；以阴
阳刚柔，明九畴之用，衍为通纪算位”，使天地万物无
逃于数。呜呼妙哉！

挂一卦分四象论之。又论爻，则其爻自上变下，即《圆
图》“一生二，二生四，四生八”之序。若变卦，则或变爻，或
变爻。象者，阴阳合不合，变动不居之位也。或自上变
下，以见将来之时；自下变上，则为生生之序。盖太极
无极，逆顺而生成，不可拘也。

卦气图二百五十六卦，其实六十四卦，叠四季而用
之。以爻而取四爻者，与《先天图》本卦“天地自交。”天地
相交之法不同，当与元会、运世各六十四卦中，视其
卦所当之位而取。且以元之元会、运、世四位言之，一
位有十六卦，当十六小位，亦分元会、运世，以配日月
星辰。假如元之元，自《泰》至节四位，四卦，当元之元会、
运世，而配月之日月星辰。自《大壮》至《兑》四卦，当运之
元会运世，而配星之日月星辰。自《夬》至《困》四卦，当世
之元会运世，而配辰之日月星辰。其馀皆可类推矣。
四小位在律吕图元会运世，以类聚于下，而此数元
会运世，以类聚于上者，地之体与天之用不同也。如
元之元、元之会、元之运、元之世，是类“聚于上。元之元、
会之元、运之元，世之元，是类聚于下。类于上，聚于下”，
则正悔反复不同。泰为否，否为泰，损为咸，而“咸”为损
矣。